Faribault, Minnesota

Faribault esas urbo en la komtio Rice, Minnesota, Usa. Segun la demografiala kontado di 2000, ol havis 20,818 habitanti.

 Historio 
L'urbo fondesis en 1826.

La filmo de 1993, Grumpy Old Men, cinematografesis en Faribault.

 Geografio 
Segun l'Usana Kontado Ministerio, l'urbo havas entote 33.3 km², equivalanta a 12.9 mi², di qui 32.8 km² (12.7 mi²) esas lando e 0.5 km² (0.2 mi², o 1.56% de la surfaco totala) esas aquo.

 Demografio 
La habitantaro di Faribault esis preske komplete blanki til cirkume 1985, kande enmigranti Hispan-Amerikani e Somaliani e lia familii komencis habitar la regiono. La enmigranti atraktesis a la regiono pro la disponebleso di labori por laboristi senexperienca, e la relativa manko di kriminozeso kande komparata a la granda urbi. Cirkum la yaro 2000, ja existis kirki e butiki qui vendis alimenti por ta rasala grupi.

Segun la demografiala kontado di 2000, esis 20,818 homi, 7,472 hemanari, e 4,946 familii qui rezidis en la urbo. La denseso di habitantaro esis 634.9/km² (1,644.8/mi²). Esis 7,668 domi kun mezvalora denseso di 233.9/km² (605.8/mi²). Segun raso, esis 89.87% Blanki, 2.69% Negri od Afrikan-Usani, 0.67% indijeni Amerikana, 1.83% Aziani, 0.06% Pacifik-insulani, 3.33% de altra rasi, e 1.53% de du o plura rasi, e 8.90% de la habitantaro esis Hispan-Amerikani o Latin-Amerikani de irga raso.

Esis 7,472 hemanari, di qui 34.7% havis pueri od adolecanti evante min kam 18 yari en la domo, 50.3% esis mariajita e habitis kune; en 11.3% muliero sen spozulo esis la domo-chefo, e 33.8% esis ne-familii. En 28.5% de omna hemanari vivis unika sola individuo, e 11.8% habitesis da singla individuo evante 65 yari o pluse. La mezvalora grandeso po hemanaro esis 2.53 personi e la mezvalora grandeso po familio esis 3.10 personi.

La procento di habitanti segun evo esis: 26.2% evante min kam 18 yari, 9.9% de 18 til 24 yari, 30.7% de 25 til 44 yari, 19.7% de 45 til 64 yari, e 13.5% evante 65 yari o pluse. La mezvalora evo esis 34 yari. Po singla 100 mulieri esis 106.8 viri. Po singla 100 mulieri evante 18 yari o pluse esis 106.6 viri.

La mezvalora revenuo po hemanaro en la urbo esis $40,865, e la mezvalora revenuo po familio esis $49,662. La mezvalora revenuo por la viri esis $32,404 kontre $24,046 por la mulieri. La revenuo per capita por la urbo esis $18,610. Vivis sub la povreso-lineo 9.0% de la habitantaro e 5.8% de la familii. Ek omna habitantaro evante min kam 18 yari, 7.9% ed ek omna habitantaro evante 65 yari o pluse, 13.1% vivis sub la povreso-lineo.

 Extera ligili 
Urbo di Faribault

Kategorio:Urbi en Minnesota